Lisaks ametlikele margiesindustele tuuakse kasutatud autosid Eestisse erafirmade ja eraisikute poolt vägagi hoogsalt, ka koroonaajast sõltumata. Populaarsemate riikide hulka kust autosid tuuakse, on alati kuulnud näiteks Saksamaa või Leedu.
#000002
Prominentseks on muutunud aga veel paar väärt kasutatud autode turgu – Itaalia, Prantsusmaa, Belgia ja Rootsi. Millised on sealt toodud autode eripärad ning mida kindlasti nende ostmisel jälgida tasuks?
#000003
Kui pead autode puhul lugu stiilist, kirest ning sõiduemotsioonidest, siis oled tõenäoliselt kunagi kaalunud Itaalia marki auto ostmist. Lamborghini, Ferrari, Maserati, Alfa Romeo on kõik maailmakuulsad nimed, mis on Itaaliaga muutunud sünonüümseks.
#000005
Kuidas käituda aga siis, kui soov on omale osta auto, mis on lihtsalt toodud Itaaliast? Kas tasub karta pitsa-ja spagetiplekke tagaistmel või on pagasiruum täis jalgpalle ja Al Bano plaate? Võib-olla mõnel juhul tõesti, aga Itaalias sõitnud autode puhul kehtivad hoopis mõned teised regionaalsed eripärad.
#000006
Itaalias on väga tihe liiklus ning mõnes kohas on see isegi kaootilise, organiseerimata iseloomuga. Liikluskultuur ei pelga sõidukite vahel ka väikest füüsilist kontakti, mispärast ei tasu Itaaliast toodud auto puhul imestada väikeste mõlkide üle. See ei tähenda kindlasti, et iga Itaalia liiklusesse lastud neljarattaline alati mõlgiristsed saab – pigem tuleks sealt tellides või sealt tulnud autot vaatama minnes lihtsalt selleks valmis olla ning mitte üllatuda.
#000007
Ühtlasi vahetatakse Itaalias autosid tänapäeval välja päris tihti, suhteliselt lühikeste liisinguperioodide tõttu. Seetõttu toovadki keretöödest tüdinenud põhjamaalased neid hea meelega sisse.
#000009
Läbisõitude osas on kerimine Itaalias aga üsna levinud teema, seda ei panda ka liialt pahaks, sest Itaallased võtavad sõiduautosid sõna otseses mõttes tarbeautodena ja pruugigi sellest niiväga hoolida kui siin. Seega läbisõidu ostjatele on mõistlik ettevaatusega läheneda. Riigis on meeletult paberimajandust võrreldes Eestiga, mistõttu digitaalne hooldusraamat on sealt toodud autodele üpris haruldane nähtus. See loomulikult annab võimaluse teha müüjale sobivaim ajalugu koos sobiva läbisõiduga.
#000010
Auto varustusest võivad puududa mõned elemendid, mida meie regiooni autode puhul iseenesestmõistetavana võetakse. Näiteks istme-ja roolisoojendused või eelsoojendid. Uuema auto puhul tasub üle vaadata ka aku, mis ei pruugi olla nii “kange” kui siinsetel sõidukitel.
#000011
Belgia asub Prantsusmaa ning Hollandi vahel ning on tuntud näiteks oma vahvlite, Spa ringraja ning Brüsseli poolest. Pisikese pindalaga prantsusekeelsel riigil oma autotööstus puudub, ent sellegipoolest tuuakse sealt üllatavalt palju sõidukeid, eriti just premium-klassi autosid.
#000013
Seda just põhjusel, et Belgia ning eriti Brüssel võõrustavad peadpööritavas koguses diplomaate ja muid tähtsaid pintsakutes tegelasi, kes vahetavad oma soliidse premium-marki ameti iga paari aasta tagant välja. Hinnad kipuvad tavaliselt üsna soodsad olema, ka siis kui autol otseselt midagi viga ei ole. Seega on turg näiteks Mercedeste, Lexuste, Audide ja BMW-de poolest väga rikkalik.
#000014
Autode ja liikluse osas kaldub Belgia ise väga palju kontrollima ja reguleerima. Näiteks peab auto müümiseks olema tehtud värske, maksimaalselt kuni kahe kuu pikkune ülevaatus. Läbisõitude kerimist kontrollitakse jõudsalt, seega õige hodomeetri näiduga auto leidmine on sealt tõenäolisem kui mõnest muust riigist. Kui Belgiast on auto siia toodud, siis tasub kindlasti sõiduki informatsioon läbi lasta mõnest VIN-Info taolisest mootorist. Kui autot toomise käigus keritud pole, võib isegi vähemalt paberil tegu olla täiesti asjaliku autoga.
#000015
Siiski ei tasu üllatuda, kui autol on mõni väiksem kahjustus. Belga kindlustusfirmad on suisa nii ranged, et ka väike plekimõlkimine tähendab dramaatiliselt mahakriipsutamist sõiduautode registrist. Autode importija on tõenäoliselt saanud selle auto hea hinnaga ning kui ta on selle korda teinud, võib tegu olla normaalse sõidukiga. Nagu ikka, usalda, aga kontrolli!
#000016
Liigume Belgiast nõks allapoole Prantsumaale, mis on samamoodi ajaloolise ning suure autotööstusega riik. Liikluskultuur on seal mitte nüüd päris nii kaootiline kui mujal Euroopas, aga see-eest on tegu üsnagi unikaalse autohooldus-ja omamiskultuuriga riigiga.
#000018
Rootsi autode puhul on esmalt mainimist väärt see, et varustuse poolest on nad meie kliima jaoks paremini ette valmistatud. Istmesoojenduseta, talverehvideta ja eelsoojenduseta autosid tuleb ette pigem harva. Ka on akud kangemad. Rootsi liikluskultuur on üsna rahulik, sõidustiilist tingitud kulumine on üldjoontes samuti leebem.
#000026
Kuna ka Rootsi on autotootjana tuntud maa, siis on populaarne impordiartikkel vanemad Volvod, mida kasutatakse seal väga levinult taksodena või muude tarbesõidukitena. Läbisõidud on neil enamasti suuremad, mistap on enne siiatoomist läbisõitude kerimine kahjuks levinud tegevus.
#000028
Müüja keeldub ostueelsest kontrollist. Miks?
#000030
Kuidas teha telefonikõne automüüja usaldusväärsuse väljaselgitamiseks?
#000031
Kasutatud auto ostueelne kontroll tõi ligi 10 000 eurose hinnavõidu. Kuidas nii?
#000032
Sõidukil puudub hooldusajalugu. Kuidas käituda?
#000033
Tunned huvi ostueelse kontrolli vastu?
#000035